ויוה

ויוה הוא ערוץ טלוויזיה ישראלי בבעלות של דורי מדיה דרסט. ערוץ ויוה החל את שידוריו ב-25 באפריל 1999 ומשודר ב-HOT, NEXT TV, YES, STINGTV, פרטנר TV, סלקום tv, ו-FreeTV.

היסטוריה
הערוץ משדר טלנובלות בשפות ספרדית, קוריאנית, עברית, פורטוגזית וטורקית, בליווי כתוביות בעברית. בעקבות האהדה הרבה לה זכו הטלנובלות המשודרות בערוץ בקרב צופיה, בשנת 2000 נערך בערוץ "טקס ויוה 2000", בהנחיית גבריאל קוראדו, שבמהלכו הוזמנו כוכבי הטלנובלות לישראל, והוענקו להם גביעים על תפקידם בטלנובלות שהשתתפו בהן לפי קטגוריות שונות, כגון "פרס לשחקנית הטובה ביותר", שזכתה נטליה אוריירו, "פרס לשחקן הטוב ביותר", שזכה פקונדו ארנה, ו"פרס לטלנובלה הטובה ביותר", שזכתה "בובה פראית", וכן הלאה.

בנוסף לטלנובלות המשודרות בערוץ, הערוץ הפיק גם מספר תוכניות מקור. בשנת 2000 שודר השעשועון "מלכת הלבבות", שבו נדרשו המשתתפות בו לענות על שאלות ידע בנושא הטלנובלות המשודרות בערוץ.

בשנת 2001 העלה ערוץ ויוה את הטלנובלה העברית הראשונה, "לגעת באושר", שהופקה במיוחד לערוץ ובהזמנתו. הסדרה זכתה לאחוזי צפייה גבוהים ופגעה אף ברייטינג של מהדורות חדשות ערוץ 2. בשנת 2004 הפיק הערוץ תוכנית מקור נוספת בשם "ויוה אל אספניול", שבה השחקן גוסטבו ברמודס  לימד את צופי הערוץ להגות מילים בספרדית. בהמשך החל הערוץ לשדר ולהפיק את התוכנית "ויוה פלוס מגזין tv", שהייתה סדרת ראיונות עם כוכבי הטלנובלות.

בשנת 2007 החל הערוץ לשדר טלנובלות מקוריאה, כשהראשונה מביניהן הייתה הטלנובלה "סאם סון המתוקה", וכן בשנת 2011 החלו בערוץ לשדר טלנובלות מטורקיה, הראשונה מביניהן הייתה הטלנובלה "מנקשה וחליל".

מדצמבר 2013 עד יולי 2014 שודרה בערוץ ויוה הטלנובלה הישראלית "אניגמה", שהיא הפקת מקור של הערוץ, בשיתוף עם חברת yes. בשנת 2014 החליטו קברניטי הערוץ שבערוץ ויוה ישודרו רק טלנובלות לטיניות ואילו "ויוה פלוס" ישמש כערוץ בין-לאומי שישדר במגוון שפות כמו טורקית וקוריאנית.

החל מחודש יולי 2015 הערוצים "ויוה" ו"ויוה פלוס" משודרים גם ללקוחות "סלקום tv".

החל מחודש יוני 2017 הערוצים ״ויוה״ ו״ויוה פלוס״ משודרים גם ללקוחות פרטנר tv

החל מחודש מאי 2023 ערוץ ויוה ו-ויוה פלוס זמינים גם בשירות הסטרימינג FreeTV.

ויוה פלוס
ב-25 בדצמבר 2011 החל את שידוריו ערוץ נוסף של החברה בשם ויוה+. הערוץ החליף את מוסף סוף השבוע "ויוה פלטינה" ומשדר את מיטב הדרמות היומיות מכל העולם. הערוץ משדר 18/7, לקהל הרחב.

הערוץ משודר כחלק מחבילת הבסיס וזמין לכלל הלקוחות: ב-HOT ו-NEXT TV באפיק 28, ב-YES ו-STINGTV באפיק 36, ב-פרטנר TV באפיק 42, ב-סלקום tv באפיק 37, וב-FreeTV.

ויוה לפני כולם
החל משנת 2019 עלתה ספריית VOD ייעודית אשר מאפשרת צפייה בכל הסדרות מערוץ ויוה וערוץ ויוה פלוס שבוע/שבועיים לפני השידור בערוץ, וגם סדרות בשידור שבועי/יומי אשר זמין רק בספרייה.

ספריית ה-VOD היא ספרייה בתשלום נוסף וזמינה ללקוחות HOT, YES, ו-סלקום tv.

ויוה וינטג'
ב-12 באפריל 2020 עלה ערוץ נוסף "ויוה וינטג'" המשדר טלנובלות נוסטלגיות ששודרו בעבר בערוצי ויוה.

הערוץ משודר כערוץ פרימיום (בתוספת תשלום) וזמין ב-HOT ו-NEXT TV באפיק 95, ב-YES וב-STINGTV באפיק 22, בפרטנר TV באפיק 35, ובסלקום tv באפיק 39.

בנוסף, ישנה ספריית VOD לערוץ ללקוחות HOT, YES, סלקום tv, ופרטנר TV בתוספת תשלום.

ויוה פרימיום
ב-27 ביולי 2021 עלה ערוץ נוסף "ויוה פרימיום" המשדר טלנובלות מכל העולם כגון; טורקיה, איטליה, פורטוגזית, ארגנטינה ועוד.

הערוץ משודר כערוץ פרימיום (בתוספת תשלום) וזמין ב-HOT ו-NEXT TV באפיק 94, ב-YES, STINGTV, וב-פרטנר TV באפיק 34, ובסלקום tv באפיק 38.

בנוסף, ישנה ספריית VOD לערוץ ללקוחות HOT, NEXT TV, YES, סלקום tv, ופרטנר TV בתוספת תשלום.

טלנובלות ששודרו בערוצים הללו
 להלן, רשימת הטלנובלות שיש עליהן ערך בוויקיפדיה העברית.

ראו גם 
 הערוץ הים תיכוני
 ערוץ הדרמות הטורקיות +
 ערוץ הים תיכוני +
 ערוץ ואמוס

קישורים חיצוניים

הערות שוליים

טלנובלות
ערוצי טלוויזיה ישראליים